C 235/40
LT
Europos Sąjungos oficialusis leidinys
2023 7 3
— panaikinti 2023 m. sausio 26 d.
Komisijos narių J. Hahn ir M. Gabriel bendrą pareiškimą dėl 2022 m. gruodžio 15 d.
Tarybos įgyvendinimo sprendimo taikymo Vengrijos viešojo intereso patikos fondams, kiek jis susiję su ieškovu,
— panaikinti 2023 m. sausio 20 d., vasario 21 d. ir kovo 3 d.
Komisijos pranešimus, paskelbtus su nuorodomis „Atsakomybės apribojimas“ ir „DUK“ portaluose „ERASMUS+“ ir „Europos horizontas“, kaip nurodyta minėtame bendrame pareiškime, kiek jie susiję su ieškovu,
— panaikinti Komisijos aktą, išdėstytą 2023 m. vasario 2 d.
Europos inovacijos ir technologijos instituto bendrijos EIT Manufacturing elektroniniame laiške, kuris išsiųstas projekto „Action to Boost Ecosystem Impact through Cross-partner Learning – EcoAction“ konsorciumo koordinatoriui, kiek tai susiję su ieškovu,
— priteisti iš Tarybos, Komisijos ir bet kurios į bylą įstojusios šalies, pareiškusios prieštaravimų dėl šio ieškinio, bylinėjimosi išlaidas.
Ieškinio pagrindai ir pagrindiniai argumentai Grįsdamas ieškinį ieškovas remiasi keturiais pagrindais.
1.
Pirmasis ieškinio pagrindas grindžiamas Sąlygų reglamento (2), pareigos tinkamai motyvuoti, proporcingumo principo, Europos Sąjungos pagrindinių teisių chartijos 16 straipsnio ir 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 (3) pažeidimu.
— Ieškovas teigia, kad Komisija ir Taryba (i) nenustatė, kokią reikšmę pažeidimai turi patikimam Sąjungos biudžeto finansų valdymui arba Sąjungos finansinių interesų apsaugai ir koks yra realus ryšys tarp pažeidimų ir didelės poveikio patikimam Sąjungos biudžeto finansų valdymui arba Sąjungos finansinių interesų apsaugai rizikos, taip pat (ii) nenustatė proporcingos priemonės pagal Sąlygų reglamento 5 straipsnio 3 dalį.
Be to, ieškovas mano, kad Komisija ir Taryba padarė vertinimo klaidų, pažeidė Sąlygų reglamentą ir pareigą tinkamai motyvuoti šiuo klausimu.
Ieškovas taip pat pateikia Sąlygų reglamento neteisėtumu grindžiamą prieštaravimą tuo atveju, jeigu pagal šį reglamentą negalimos atskiros ginčijamo sprendimo taikymo išimtys.
2.
Antrasis ieškinio pagrindas grindžiamas nekaltumo prezumpcijos ir vienodo požiūrio bei nediskriminavimo principų pažeidimu.
3.
Trečiasis ieškinio pagrindas grindžiamas teisės veikti neiškreiptoje rinkoje (Europos Sąjungos pagrindinių teisių chartijos 16 straipsnis, siejamas su SESV 101–108 straipsniais) pažeidimu.
4.
Ketvirtasis ieškinio pagrindas grindžiamas teisinio saugumo, teisėtų lūkesčių apsaugos principų ir esminių procedūrinių reikalavimų pažeidimu.
Nurodydamas pirmąjį, antrąjį ir ketvirtąjį ieškinio pagrindus ieškovas taip pat pateikia Sąlygų reglamento neteisėtumu grindžiamą prieštaravimą tuo atveju, jeigu pagal šį reglamentą negalimos atskiros ginčijamo sprendimo taikymo išimtys.
(1) (2) (3)
2022 m. gruodžio 15 d.
Tarybos įgyvendinimo sprendimas (ES) 2022/2506 dėl priemonių Sąjungos biudžetui apsaugoti nuo teisinės valstybės principų pažeidimų Vengrijoje (OL L 325, 2022, p. 94).
2020 m. gruodžio 16 d. Europos Parlamento ir Tarybos reglamentas (ES, Euratomas) 2020/2092 dėl bendro Sąjungos biudžeto apsaugos sąlygų režimo (OL L 433 I, 2020, p. 1).
2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1).